**ТЕМА:**

**„Дигитално гласуване на корпоративни решения.“**

**Изготвил:** Aнтония Тодорова

**Тема:**

Дигитално гласуване на корпоративни решения.

**Проблем, който решава приложението:**

Приложението трябва да позволява на всеки член от борда на директорите на дадена корпорация да дефинира и да гласува по зададен проблем от разстояние. Чрез blockchain се гарантира сигурността и проследимостта на всеки вот. По този начин се премахва проблемът с доверието и манипулирането на гласовете. Предимството на blockchain спрямо сегашното състояние е невъзможността за неявно модифициране на подаден вот.

**Архитектура на проекта:**

Мрежата, върху която е изградено приложението е частна, за да може да подсигури участието само на желани персони, които трябва да бъдат предварително селектирани и допуснати да участват във взимането на решения. Всички участници са равнопоставени и имат еднаква роля, която е „член на борда на директорите“. Поради избрания тип на мрежата транзакциите не преминават през валидация, което означава, че няма консенсус. Именно въвеждането на консенсус не е необходимо, поради доверието между участниците в мрежата и прозрачността на вота.

**Персони:**

Член на борд на директорите.

**User stories:** (всеки член на борда на директорите може да)

* дефинира проблем
* подаде своя глас „за“ или „против“
* замени гласа си
* следи всички гласове
* прехвърля акции между двама участници
* прекрати гласуването, чрез обявяване на резултат

**Функционални изисквания:**

* възможност за въвеждане на зададен проблем
* избиране на проблем, за който да се гласува
* визуализиране и проследяване на собствения подаден глас
* възможност за замяна на подаден глас
* обявяване на резултата от дадено гласуване
* възможност участници да обменят акции

**Технически изисквания:** (нужда от достъп до браузър, за да се отвори Hyperledger Composer)

* бутон, който отваря форма за въвеждане на даден проблем
* зелен и червен бутон за подаване на гласа („за“ или „против“)
* жълт бутон за променяне на вече подадения глас
* син бутон, който отваря форма за обмен на акции
* екран, на който се показва резултата

**Таскове:**

* при добавяне на даден проблем, той се добавя към списъка с проблеми като активен
* при подаване на глас, той се записва като булева стойност в масива от вотове на съответния проблем
* при промяна на глас, булевата стойност за съответния глас се заменя с новата
* при обмяна на акции, се изважда стойността на обмяната от подателя и се прибавя към тази на получателя (случва се единствено при наличие на необходимия брой акции)
* при затваряне на проблем се обявя резултат, чрез генериране на event